Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 204/11/8806	Košice, 8.11.2013
EEČ : 2-65-339-2013

U Z N E S E N I E

Trestná vec:	obvinený XXXXX a spol. 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v obci Bidovce, okres XXXXX-okolie  od začiatku septembra  2010  do konca januára 2011,  ako  rodičia XXXXX, nar. XXXXX, žiačky ZŠ Bidovce umožnili jej  bezdôvodne vynechať 256 vyučovacích hodín

keďže ide o osoby proti ktorým sa skoršie trestné stíhanie pre ten istý skutok skončilo právoplatným trestným rozkazom Okresného súdu XXXXX – okolie sp.zn. 6 T 19/2011 z 10.06.2011,  je trestné stíhanie neprípustné podľa § 9 odsek 1 písmeno e

Odôvodnenie:
Uznesením vyšetrovateľ OR PZ v Košiciach – okolie Odboru kriminálnej  polície oddelenia všeobecnej kriminality  PZ  sp. zn. ČVS:ORP-108/OVK-KS-2011 bolo 14.03.2011 rozhodnuté o vznesení obvinenia XXXXX, nar. XXXXX a XXXXX, nar. XXXXX v Košiciach, obaja bytom XXXXX, okres XXXXX - okolie,  za trestný čin mravnej výchovy mládeže § 211 ods. 1 písm. b, ods. 3 písm. a/ Trestného zákona . 

Sociálne nežiadúceho konania sa mali páchatelia dopustiť tak, ako to deklaruje výrok tohto rozhodnutia. 
           Po predložení vyšetrovacieho spisového materiálu, navrhol vyšetrovateľ činný v trestnom konaní podať obžalobu. 

            Dozorujúci prokurátor predvídal možnosť využiť odklon od klasického postupu a uzavrel 14.06.2011 s obvinenými XXXXX  a XXXXX dohodu o vine a treste ohľadne záškoláctva ich dcéry XXXXX. Poznamenávam, že v tom čase boli vo vyšetrovacom spise  zabezpečené  odpisy z registra trestov u oboch obvinených z 10.05.2011. Ich súdny postih pre relatívne identický trestný čin - za obdobie obsiahnuté v dohode o vine a treste - nebol v ¨ľom evidovaný.

        Potom ako súd pristúpil k schvaľovaniu  návrhu prokurátora ohľadne  dohody o vine a treste, argumentujúc aktuálnym odpisom z registra trestov konštatoval, že obvinení boli súdom potrestaní za  identický trestný čin. Meritórnym verdiktom Okresného súdu XXXXX – okolie sp.zn. 6 T 19/2011 z 10.06.2011. Obaja páchatelia boli postihnutí pre záškoláctvo syna XXXXX, nar. 15.07.1999 a to za obdobie  od. 01.09.2010 do 21.03.2011. 

     Nato prokurátor intervenujúci na verejnom zasadnutí  vzal návrh prokurátora na prijatie dohody o vine a treste späť.

     Z obsahu návrhu žiadosti na   schválenie dohody o vine a treste sp.zn. 2 Pv 204/2011 zo 14.06.2011 je zrejmé, že smerovalo voči obom obvineným, pričom za obdobie zhodné s decíziou súdu 6 T 19/201 z 10.06.2011 týkajúcej sa ich syna XXXXX.  Nie však voči ich dcére XXXXX, nar. 28.07.1997, žiačke toho istého školského zariadenia ako jej brat XXXXX. 

    Zdôrazniť je nutné -  aktuálna justičná prax  akceptuje spoločné trestné  postihnutie páchateľov  prečinu ohrozovania mravnej výchovy mládeže, § 211 Trestného zákona, pre záškoláctvo ich viacerých detí v jednom trestnom konaní. Javí sa byť nad rámec  sociálnej represie, ak by mali byť takýto  delikventi  proskribovaní  za to isté obdobie pre  viacerých ich potomkov niekoľkokrát .   

        Vzhľadom na konštatované fakty, a dokumenty zabezpečené v prípravnom konaní, považujem aplikáciu ustanovenia § 215 ods. 1 písm. d/ Trestného poriadku, s prihliadnutím na § 9 ods. 1 písm. e/ Trestného poriadku za primeranú, majúcu objektívnu oporu v dôkaznom aparáte. Preto som rozhodol o zastavení trestného stíhania ako to vyhlasuje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor